text: সংগীতশিল্পী তাপস ও তার স্ত্রী কোভিডে-১৯ আক্রান্ত | গণমাধ্যম
  Home বিনোদন সংগীতশিল্পী তাপস ও তার স্ত্রী কোভিডে-১৯ আক্রান্ত
  সংগীতশিল্পী তাপস ও তার স্ত্রী কোভিডে-১৯ আক্রান্ত
  তাঁরা দুজনেই এখন নিজেদের বাসায় আইসোলেশনে আছেন। প্রথমআলো
  বুধবার দুপুরে ফারজানা মুন্নী বলেন, পাঁচ দিন ধরে তার জ্বর। ব্যথাও ছিল। স্বামী তাপসেরও সর্দি-কাশি ছিল। শুরুতে বিষয়টি নিয়ে খুব একটা না ভাবলেও পরে সিদ্ধান্ত নেন হাসপাতালে পরীক্ষা করার। সোমবার পরীক্ষা শেষে জানতে পারেন স্বামী-স্ত্রী দুজনেই করোনা পজিটিভ। তবে সন্তানেরা কেউ আক্রান্ত হয়নি।
  এদিকে তাপস তাঁর ফেসবুকে একটি পোস্ট লিখেছেন। 'যখনই পৃথিবীতে কোনো নেতিবাচক বিষয়ের মুখোমুখি হই, একজন মানুষের সামনে যাই, তিনি আমার স্ত্রী ফারজানা মুন্নী। সে তার আলো ছড়িয়ে সবকিছু ইতিবাচক করে দেয়। এই প্রথম আমরা দুজন একসঙ্গে কোনো কিছুতে 'পজিটিভ' হলাম। আমদের দুজনেরই করোনা পরীক্ষার ফল পজিটিভ এসেছে। আমাদের নিয়ে সৃষ্টিকর্তার নিশ্চয় কোনো পরিকল্পনা আছে।' তবে কঠিন সময়টি অতিক্রম করার জন্য সবাই আমাদের জন্য দোয়া করবেন।
  কৌশিক হোসেন তাপস জানান, তাঁরা দুজনেই মানসিকভাবে বেশ শক্ত আছেন। নিজ বাসাতেই আছেন। চিকিৎসকের পরামর্শ মেনে চলছেন ।